《寄彭子静》
宋代·刘子翚

冻岫立高白，晓寒生太虚。
闭门翻巾幐，偶见良友书。
书中有长句，别怀陈郁纡。
吐凤词既绝，续貂理难如。
起望新乡云，一读三卷舒。
繁思揽中扃，赖此豁欲无。
鹄鸡有潜化，蓬麻岂资扶。
吾人交义深，不恨相见疏。
但恐德不修，心期愧非初。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。